Bosnia jo Herzegovina

Bosnia jo Herzegovina (Serbo-Kroasia: Bosna i Hercegovina, Босна и Херцеговина), disingkek BiH atau B&H, takadang disebuik Bosnia–Herzegovina jo acok sacaro informal sabagai Bosnia, adolah sabuah nagara di Eropa Tenggara, talatak di Balkan. Bosnia jo Herzegovina babatehan jo Serbia di timur, Montenegro di tenggara, sarato Kroasia di utara jo  barat daya. Di selatan ado pantai sampik di Lauik Adriatik di Mediterania, nan panjangnyo sakitar 20 kilometer (12 mil) jo mangaliliangi kota Neum. Nagara ko talatak di antaro garih lintang 42° jo 46° LU, sarato garih bujua 15° jo 20° BT. Ibu kota jo kota ta gadangnyo iolah Sarajevo.

Bosnia, nan marupokan wilayah padalaman nagara, punyo iklim benua sadang jo musim paneh nan sangaik jo musim dingin basalju. Di wilayah tangah jo timur nagara ko, geografinyo bagunuang-gunuang, di baraik lauik babukik sadang, jo di timur lauik sabagian gadang data. Herzegovina, nan marupokan wilayah selatan nagara nan labiah ketek, punyo iklim Mediterania jo sabagian gadang bagunuang-gunuang.

Manuruik sensus tahun 2013, jumlah panduduaknyo sakitar 3.531.159, manurun 20% dari sensus 1991 nan bajumlah 4.369.319 urang. Sadangkan pakiroan 2020, panduduaknyo bajumlah 3.475.000.

Rujukan

Bacaan tambahan 

 Allcock, John B., Marko Milivojevic, et al. Conflict in the Former Yugoslavia: An Encyclopedia (1998)
 
 
 
 
 
 
 
 
 Okey, Robin. Taming Balkan Nationalism: The Habsburg 'Civilizing' Mission in Bosnia, 1878–1914 (Oxford: Oxford University Press, 2007)
 Phillips, Douglas A. Bosnia and Herzegovina (Philadelphia: Chelsea House, 2004).

Nagara